CELEX: 62017TN0156
Language: sk
Date: 2017-09-11 00:00:00
Title: Vec T-156/17: Žaloba podaná 11. septembra 2017 – L/Parlament

27.11.2017   
            
            
               SK
            
            
               Úradný vestník Európskej únie
            
            
               C 402/38
            
         Žaloba podaná 11. septembra 2017 – L/Parlament
   (Vec T-156/17)
   (2017/C 402/51)
   Jazyk konania: angličtina
   
      Účastníci konania
   
   
      Žalobca: L (v zastúpení: I. Coutant Peyre, lawyer)
   
      Žalovaný: Európsky parlament
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil rozhodnutie Európskeho parlamentu o prepustení žalobcu z 24. júna 2016 doručené 25. júla 2016,
            
         
               —
            
            
               uložil Parlamentu povinnosť nahradiť nepeňažnú ujmu vo výške 100 000 eur a
            
         
               —
            
            
               uložil Parlamentu povinnosť nahradiť trovy konania.
            
         
      Dôvody a hlavné tvrdenia
   
   Na podporu svojej žaloby žalobca uvádza deväť žalobných dôvodov.
   
               1.
            
            
               Prvý žalobný dôvod založený na porušení zásad ochrany informátorov definovaných v článku 22a a 22b Služobného poriadku, článku 6 ods. 1 vnútorných pravidiel, ako aj príslušného záujmu Únie.
            
         
               2.
            
            
               Druhý žalobný dôvod založený na neexistencii odôvodnenia.
            
         
               3.
            
            
               Tretí žalobný dôvod založený na zjavne nesprávnom posúdení.
            
         
               4.
            
            
               Štvrtý žalobný dôvod založený na porušení zásady proporcionality.
            
         
               5.
            
            
               Piaty žalobný dôvod založený na porušení povinnosti náležitej starostlivosti.
            
         
               6.
            
            
               Šiesty žalobný dôvod založený na neexistencii odpovede Parlamentu na žiadosť žalobcu o pomoc podľa článku 24, porušení práva na obranu a porušení práva na zmier.
            
         
               7.
            
            
               Siedmy žalobný dôvod založený na práva na prístup k dokumentom v neprospech žalobcu.
            
         
               8.
            
            
               Ôsmy žalobný dôvod založený na zneužití právomoci.
            
         
               9.
            
            
               Deviaty žalobný dôvod založený na zneužívajúcej povahe prepustenia.